সিনেমাহলে ফিরছে উত্তম-শর্মিলার ‘নায়ক’, কবে আসছে?

কলকাতা: যাঁরা উত্তমকুমারের অন্ধ অনুরাগী তাঁদের জন্য সুখবর। প্রেক্ষাগৃহে উত্তমকুমার, ৬ দশক নস্ট্যালজিক ফিরছে প্রেক্ষাগৃহে। আরও একবার সিনেমাহলে ফিরছে উত্তম (Uttam Kumar)-শর্মিলার (Sharmila Tagore) ‘নায়ক’ (Nayok)। ১৯৬৬ সালে মুক্তি পায় সত্যজিৎ রায় (Satyajit Ray) পরিচালিত ছবি ‘নায়ক’। বাংলার তো বটেই ভারতীয় চলচ্চিত্রের ইতিহাসে অন্যতম আলোচিত সত্যজিতের এই কাজ। এই ছবি মুক্তি পাওয়ার পর এই ছবি ঘিরে শোরগোল পড়ে গিয়েছিল জনতামহলে। সমালোচকরাও ছবিটিকে প্রশংসায় ভরিয়েছিলেন।

আরও পড়ুন: প্রেমের মাসে বড়পর্দায় ফিরছে অমিতাভ-রেখার ‘সিলসিলা’

অনেকেই ‘নায়ক’-কে সত্যজিৎ রায়ের সেরা ছবির তালিকাতেও রাখেন। বলেন, ১৯৬২ সালে সত্যজিৎ রায়ের কাঞ্চনজঙ্ঘা ছবির পর, তাঁর পরবর্তী মাস্টারপিস হল নায়ক। ছয় দশক পর এবার ফের একবার পুরনো সেই নস্ট্যালজিক নিয়ে বড়পর্দায় ফিরতে চলেছেন নায়ক (Nayak Rerelease)! আগামী ২১ ফেব্রুয়ারি, ২০২৫ সালে ফের একবার সিনেমাহলে মুক্তি পাবে এই ছবি। ছবিটি ২কে ভার্সনে পুনরুদ্ধার করা হয়েছে। আর এই প্রথমবার ইংরেজি সাবটাইটেল সহ ছবিটি দেখানো হবে। বিখ্যাত মাল্টিপ্লেক্স চেইন পিভিআর সিনেমাস তাদের অফিসিয়াল সোশ্যাল মিডিয়া হ্যান্ডেলে এই আইকনিক ক্লাসিকটির পুনরায় মুক্তির খবর জানিয়েছে।

View this post on Instagram

A post shared by PVR Cinemas (@pvrcinemas_official)

অন্য খবর দেখুন